
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-985-lē

	
	(prot. Nr. 28, 90. §)




Par pagaidu reālservitūta – ceļa servitūta – nodibināšanu uz Rīgas valstspilsētas pašvaldībai piederošā nekustamā īpašuma Tīruma ielā 9, Rīgā (kadastra Nr. 01000732241), par labu nekustamajam īpašumam Tīruma ielā 7, Rīgā 
(kadastra Nr. 01000730383)


Pamatojoties uz Pašvaldību likuma 10. panta pirmās daļas 16. punktu, Civillikuma 1141., 1148. pantu, 1156. panta 3. punktu, 1231. panta 3. punktu, Ministru kabineta 07.07.2008. noteikumu Nr. 506 “Noteikumi par rīcību ar valsts vai pašvaldības neapbūvētu zemesgabalu apmaiņas fondā iekļautajiem zemesgabaliem” 12. punktu, ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprināto Rīgas teritorijas plānojuma teritorijas izmantošanas un apbūves noteikumu 23. punktu, ņemot vērā ar Rīgas domes 18.01.2023. lēmuma Nr. RD-23-2191-lē “Par Rīgas valstspilsētas pašvaldības zemesgabalu apmaiņas fondu” 1. punktu apstiprinātā saraksta 45. punktu, valsts vienotās datorizētās zemesgrāmatas informāciju par nekustamo īpašumu Tīruma ielā 9, Rīgā (kadastra Nr. 01000732241), kas sastāv no zemes vienības (kadastra apzīmējums 01000732241) un ierakstīts Rīgas pilsētas zemesgrāmatas nodalījumā Nr. 100000471284 uz Rīgas valstspilsētas pašvaldības vārda, par nekustamo īpašumu Tīruma ielā 7, Rīgā (kadastra Nr. 01000730383), kas sastāv no zemes vienības (kadastra apzīmējums 01000730383) un ēkām (kadastra apzīmējumi: 01000730383001; 01000730383002; 01000730383003; 01000730383004; 01000730383006) un ierakstīts Rīgas pilsētas zemesgrāmatas nodalījumā Nr. 17936 uz kopīpašnieku – [..] (personas kods [..]), [..] (personas kods [..]) un sabiedrības ar ierobežotu atbildību “Lancelot” (reģistrācijas Nr. 40203561894) – vārda katram 1/3 domājamās daļas apmērā, [..], [..] un sabiedrības ar ierobežotu atbildību “Lancelot” 05.06.2026. iesniegumu (reģistrēts 08.06.2026. ar 
Nr. DINIP-26-91-pi), Rīgas valstspilsētas pašvaldības Ārtelpas un mobilitātes departamenta 10.12.2025. vēstuli Nr. AMD-25-1778-dv, Rīgas dome nolemj:

[bookmark: _Hlk234580632]1. Piekrist nodibināt pagaidu reālservitūtu – ceļa servitūtu ar tiesībām uz braucamo ceļu – uz Rīgas valstspilsētas pašvaldībai piederošā nekustamā īpašuma Tīruma ielā 9, Rīgā (kadastra Nr. 01000732241; turpmāk – kalpojošais nekustamais īpašums), ~130 m2 platībā (ceļa garums ~29 m, platums 4,5 m; turpmāk – servitūts) par labu nekustamajam īpašumam Tīruma ielā 7, Rīgā (kadastra Nr. 01000730383; turpmāk – valdošais nekustamais īpašums), atbilstoši Rīgas valstspilsētas pašvaldības Īpašuma departamenta Nekustamā īpašuma pārvaldes 27.11.2025. izstrādātajam situācijas plānam.

2. Pilnvarot Rīgas valstspilsētas pašvaldības Īpašuma departamenta direktoru Rīgas valstspilsētas pašvaldības vārdā noslēgt līgumu ar valdošā nekustamā īpašuma īpašnieku par pagaidu servitūta nodibināšanu, kā arī turpmāk parakstīt visus līguma grozījumus un papildinājumus un vienoties par līguma izbeigšanu, iekļaujot līgumā šādus noteikumus:
2.1. servitūts tiek nodibināts uz laiku līdz perspektīvās Tīruma ielas sarkano līniju robežās izbūvei; 
2.2. valdošā nekustamā īpašuma īpašnieks:
2.2.1. par saviem līdzekļiem, nepieprasot atlīdzību no kalpojošā nekustamā īpašuma īpašnieka, veic servitūta teritorijas, kā arī tai piegulošās teritorijas uzturēšanu un kopšanu atbilstoši normatīvo aktu prasībām;
2.2.2. sedz visus izdevumus, kas saistīti ar servitūta ierakstīšanu Nekustamā īpašuma valsts kadastra informācijas sistēmā un zemesgrāmatā.

3. Noteikt, ka servitūta tiesība uz kalpojošo nekustamo īpašumu tiek nostiprināta zemesgrāmatā pēc līguma par servitūta nodibināšanu noslēgšanas. 

4. Rīgas valstspilsētas pašvaldības Īpašuma departaments ir atbildīgs par lēmuma izpildi.


Pielikumā: Rīgas valstspilsētas pašvaldības Īpašuma departamenta Nekustamā īpašuma pārvaldes 27.11.2025. situācijas plāns.

